6. 3. 85 De Europæiske Fællesskabers Tidende Nr. C 58/3 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 75/439/EØF om bortskaffelse af olie­
affald 
KOM(84) 757 endelig udg. 
(Forelagt Rådet af Kommissionen den 24. januar 1985) 
(85/C 58/04) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 100 
og 235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
I henhold til Rådets direktiv 75/439/EØF (*) træffer 
medlemsstaterne de nødvendige foranstaltninger til 
indsamling og uskadelig bortskaffelse af olieaffald, 
idet denne bortskaffelse så vidt muligt skal ske ved 
genanvendelse (regenerering og/eller forbrænding 
med andre formål end tilintetgørelse); 
regenerering er den mest rationelle nyttiggørelse af 
olieaffald i betragtning af de energibesparelser, der 
kan opnås herved; 
efter olieprisstigningerne har der kunnet konstateres 
en stigende tendens til at afbrænde olieaffald til op­
varmningsformål, navnlig i små anlæg; 
afbrænding af olieaffald frembringer røggasser inde­
holdende skadelige stoffer i luftform eller i form af 
partikler, som kan være stærkt giftige, og som kan 
medføre en betydelig forurening af miljøet; risikoen 
for miljøforurening i Fællesskabet forårsaget af af­
brænding af olieaffald må derfor begrænses ved hjælp 
af ensartede og generelle forskrifter vedrørende vilkå­
rene, hvorunder denne afbrænding skal finde sted; der finder for tiden ukontrolleret afbrænding sted af 
betydelige mængder olieaffald; der er derfor behov 
for at gøre indsamlingen af olieaffald mere effektiv 
og udbygge kontrolforanstaltningerne på dette om­
råde; 
der bør udstedes forbud mod forbrænding af olieaf­
fald i anlæg med en termisk effekt på under 1 MW, 
som af tekniske og økonomiske årsager ikke kan for­
synes med de mest effektive anordninger til nedsæt­
telse af luftformige emissioner, som ikke betjenes af 
kvalificeret personale, og hvor kontrolforanstaltninger 
ville medføre tekniske og administrative byrder, der 
ikke står i forhold til fordelene ved anvendelsen af 
denne type brændstof; 
i betragtning af de særlige problemer i forbindelse 
med forvaltningen af syntetisk olieaffald, bl.a. med 
hensyn til regenerering og forbrænding, bør anven­
delsesområdet for direktiv 75/439/EØF ikke omfatte 
denne type olie, som derfor alt efter omstændighe­
derne bortskaffes i overensstemmelse med bestemmel­
serne i Rådets direktiv 75/442/EØF af 15. juli 1975 
om affald (2) eller i Rådets direktiv 76/403/EØF af 6. 
april 1976 om bortskaffelse af polychlordiphenyler og 
polychlortriphenyler (3) — 
UDSTEDT FØLGENDE DIREKTIV: 
Artikel 1 
Direktiv 75/439/EØF ændres således: 
1. Artikel 1 affattes således: 
»Artikel 1 
Ved anvendelsen af dette direktiv forstås ved: 
1. olieaffald: alle halvflydende eller flydende af­
faldsprodukter, der helt eller delvis består af mi-
O EFT nr. L 194 af 25. 7. 1975, s. 31. O EFT nr. L 194 af 25. 7. 1975, s. 47. 
(3) EFT nr. L 108 af 26. 4. 1976, s. 41. 
Nr. C 58/4 De Europæiske Fællesskabers Tidende 6. 3. 85 
neralolie, herunder olieaffald bestående af smøre­
olie til motorkøretøjer indeholdende blandinger 
af mineralolie og syntetisk olie, olieholdigt bund­
fald fra beholdere, vand-olieblandinger og emul­
sioner; 
2. regenerering: enhver proces, hvorved der kan 
fremstilles basisolier ved raffinering af olieaffald, 
bl.a. ved udskillelse af de forurenende stoffer, 
oxidationsprodukter og tilsætningsstoffer, som 
dette olieaffald indeholder.« 
2. Artikel 3 affattes således: 
»Artikel 3 
Medlemsstaterne træffer de nødvendige foran­
staltninger til, at bortskaffelse af olieaffald så vidt 
muligt sker ved regenerering.« 
3. I artikel 4 indsættes som punkt 4: 
»4. afbrænding af olieaffald i anlæg med en 
termisk effekt på under 1 MW.« 
4. Artikel 5 affattes således: 
»Artikel 5 
1. Medlemsstaterne iværksætter programmer 
til oplysning af offentligheden, og som tilskynder 
til en så omfattende indsamling af olieaffald som 
muligt. 
2. Såfremt de i artikel 2, 3 og 4 fastsatte mål 
ikke kan nås på anden vis, træffer medlemssta­
terne de nødvendige foranstaltninger, for at en el­
ler flere virksomheder indsamler og/eller bort­
skaffer det olieaffald, de får tilbudt af indeha­
verne i det område, som i givet fald anvises dem 
af den kompetente myndighed.« 
5. Artikel 6 affattes således: 
»Artikel 6 
1. For at overholde de i henhold til artikel 4 
fastsatte forholdsregler bør alle virksomheder, 
som indsamler og/eller bortskaffer olieaffald, 
opnå tilladelse. Denne meddeles af den kompe­
tente myndighed, om fornødent efter at der er 
foretaget en undersøgelse af anlæggene; myndig­
heden fastsætter de vilkår, som den tekniske ud­
vikling nødvendiggør. 
2. Med forbehold af krav, der følger af natio­
nale bestemmelser og fællesskabsbestemmelser, 
der har et andet sigte end det i dette direktiv om­
handlede, kan den i stk. 1 omhandlede tilladelse 
først gives til virksomheder, der afbrænder olieaf­
fald enten alene eller blandet med andet brænd­
stof, når den ansvarlige myndighed har sikret sig, 
at a) forbrænding af olieaffald ikke er i strid med 
det i artikel 3 fastsatte mål; 
b) forbrænding af olieaffald i det pågældende an­
læg ikke indebærer farer for befolkningens 
sundhed eller betydelige skadevirkninger for 
mennesker eller miljø som følge af forurening; 
c) der træffes alle de forebyggende foranstaltnin­
ger, som teknikkens øjeblikkelige stade mulig­
gør, med henblik på at undgå de i litra b) 
nævnte farer eller skadevirkninger for menne­
sker og miljø som følge af forurening, bl.a. for 
at nedbringe emissionen af de i bilaget anførte 
stoffer. Disse foranstaltninger kan både ved­
røre kontrol af emissioner og af brændsel; 
d) forbrændingsresterne fra disse anlæg bortskaf­
fes uden at dette er til skade for miljøet, i hen­
hold til bestemmelserne i Rådets direktiv 
78/319/EØF af 20. marts 1978 om giftigt og 
farligt affald C1); 
e) en gennemgang af fremgangsmåderne ved an­
vendelse af olieaffald, bl.a. mht. kontrollen 
med koncentrationen af forurenende stoffer i 
olieaffaldet eller i de blandinger af olie-fly­
dende brændsel, der afbrændes, og af anlæg­
gets tekniske karakteristika viser, at de i bila­
get anførte emissionsgrænseværdier ikke over­
skrides ; 
f) emissionerne fra de anlæg, hvori olieaffald af­
brændes, og/eller sammensætningen af olieaf­
faldet måles efter fremgangsmåder og ved 
hjælp af metoder og måleapparater, der er 
godkendt af de kompetente myndigheder, bl.a. 
med henblik på at kontrollere, at de i litra e) 
omhandlede forpligtelser overholdes; 
g) de anlæg, hvori olieaffald afbrændes, er forsy­
net med en varmegenvindingsanordning. 
(') EFT nr. L 84 af 31. 3. 1978, s. 43.« 
6. Artikel 7 affattes således: 
»Artikel 7 
1. Alle, der ligger inde med olieaffald, skal, 
hvis de ikke er i stand til at overholde de i hen­
hold til artikel 4 trufne foranstaltninger, stille af­
faldet til rådighed for en eller flere af de i artikel 
5 nævnte virksomheder. 
2. Medlemsstaternes kompetente myndigheder 
kan tillade undtagelser fra forbuddet i artikel 4, 
punkt 4, såfremt 
— forbrændingen af olieaffaldet foretages med 
særligt forbrændingsudstyr, hvis tekniske ka­
rakteristika er godkendt af de kompetente 
myndigheder; 
6.3.85 De Europæiske Fællesskabers Tidende Nr.C58/5 
— der kun anvendes homogent motorolieaffald; 
— forbrændingen finder sted i det kommercielle 
eller industrielle foretagende, hvor olieaffaldet 
udtømmes og oplagres; 
— alle de i artikel 6, stk. 2, fastsatte betingelser 
er opfyldt. 
De for meddelelsen af sådanne tilladelser gæl­
dende kriterier meddeles Kommissionen.« 
7. Artikel 8 affattes således: 
»Artikel 8 
1. Indehavere af visse mængder olieaffald, som 
indeholder urenheder, der overstiger bestemte 
procentsatser, skal behandle og oplagre det sær­
skilt; 
2. Rådets direktiv 78/319/EØF og Rådets di­
rektiv 76/403/EØF af 6. april 1976 om bortskaf­
felse af polychlordiphenyler og polychlortripheny-
ler (') finder anvendelse på olieaffald, der inde­
holder over en vis koncentration af giftige og far­
lige stoffer, som fastsat i direktiv 78/319/EØF og 
polychlortriphenyler; 
3. Efter høring af det ved artikel 18 i direktiv 
78/319/EØF nedsatte udvalg for tilpasning af di­
rektivet til den tekniske udvikling og i overens­
stemmelse med den i artikel 19 i nævnte direktiv 
fastlagte fremgangsmåde træffer Kommissionen 
foranstaltninger til fastlæggelse af de i stk. 1 og 2 
omhandlede mængder, procentsatser og koncen­
trationer. 8. Artikel 11 affattes således: 
»Artikel 11 
Alle de i artikel 9 omhandlede virksomheder skal 
efter anmodning fra de kompetente myndigheder 
meddele disse alle oplysninger om indsamling og/ 
eller bortskaffelse eller deponering af olieaffald 
eller reststoffer deraf.« 
9. Artikel 12 affattes således: 
»Artikel 12 
1. De i artikel 6 omhandlede virksomheder 
kontrolleres med mellemrum af den kompetente 
myndighed, især for så vidt angår overholdelsen 
af betingelserne for tilladelsen. 
2. De kompetente myndigheder følger udvik­
lingen i teknologien og/eller miljøsituationen 
med henblik på om nødvendigt at revidere en til­
ladelse, der er meddelt en virksomhed i henhold 
til dette direktiv.« 
10. I artikel 17 indsættes som stk. 2: 
»Disse foranstaltninger omfatter sanktioner, bl.a. 
mod personer, der er ansvarlige for tilsigtet ud­
ledning af olieaffald i miljøet eller for ikke-auto-
riseret forbrænding af olieaffald.« 
11. Det til dette direktiv knyttede bilag vedføjes. 
Artikel 2 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1986 og underret­
ter straks Kommissionen herom. 
2. Medlemsstaterne meddeler Kommissionen ord­
lyden af de nationale retsforskrifter, som de vedtager 
på det område, der er omfattet af dette direktiv. 
Artikel 3 
(') EFT nr. L 108 af 26. 4. 1976, s. 41.« Dette direktiv er rettet til medlemsstaterne. 
Nr. C 58/6 De Europæiske Fællesskabers Tidende 6. 3. 85 
BILAG 
GRÆNSEVÆRDIER FOR EMISSION (') 
for visse stoffer, der afgives under forbrænding af olieaffald 
(ved et indhold på 3 volumenprocent oxygen i de luftformige udledninger) 
Forurenende stof 
Støv (i alt) 
Cd 
Ni 
Pb + Cr + Cu + V 
so2 
Cl-o 
F-O Grænseværdi 
50 mg/Nm3 
0,2 mg/Nm3 
1 mg/Nm3 
5 mg/Nm3 
500 mg/Nm3 
100 mg/Nm3 
5 mg/Nm3 
(') Grænseværdierne vedrører koncentrationen — i forbrændingsgas fra et anlæg, hvor der afbrændes olieaffald 
(alene eller blandet med andre brændstoffer) — af de forskellige stoffer målt i mg/m5 restgas, ved standardise­
rede temperatur- og trykforhold, (normaltilstanden 273K, 1013 mbar), efter fratrækning af indholdet af vand­
damp. 
(2) Uorganiske, gasformige chlorforbindelser, betragtet som hydrogenchlorid. 
(3) Uorganiske, gasformige fluorforbindelser, betragtet som hydrogenfluorid.